User talk:Samiul islam shahi

রেলগাড়ির ইতিহাস
আমরা সবাই রেলগাড়ি তো দেখেছি। কিন্তু কখনো কী ভেবে দেখেছি এই ট্রেনের ইতিহাস সম্পর্কে? কীভাবে ট্রেন চালু হল? এই সম্পর্কেই আজকের লেখা। ১৭৬৯ সালে তৈরি হয়েছিল বাষ্পীয় ইঞ্জিন। এই ইঞ্জিন তখন দারুণ নাম করেছিল।  চারিদিক প্রচন্ড আলোড়ন পড়ে গিয়েছিল। সেই সময় থেকে কেউ কেউ ভাবতে শুরু করেছিলেন যদি এই ইঞ্জিন কে আরো বড় গাড়ি টানার কাজে ব্যবহার করা যেত! এই সময় ফ্রান্স এর ইঞ্জিনিয়ার নিকোলাস কুনো নিজের চেষ্টায় তিন চাকার একটি গাড়ি তৈরি করেছিলেন। যা পরবর্তীতে দুর্ঘটনার কারণে নিষিদ্ধ করা হয়েছিল। তার জন্য তিনি আর রেলগাড়ী আবিষ্কার করতে পারলেন না। এরপরে উইলিয়াম মার্ডক নামের আরেক ইঞ্জিনিয়ার তৈরি করলেন কুনোর থেকে আরো উন্নত রেলগাড়ি। তখনও রেলগাড়ির উপরে নিষেধাজ্ঞা ছিল। তাই তিনি ভয়ে তার গাড়িটি দিনে বের করতেন না। কিন্তু তার গাড়িটি বেশি শব্দ করত। একদিন ঘটল একটি ঘটনা। মার্ডকের গাড়ি হিস হিস শব্দ করতে করতে এসে পড়ল একটি গির্জার সামনে। শব্দ শুনে পাদ্ রী এসে দেখলেন রেলগাড়িটি। তিনি সেটিকে অন্য কিছু মনে করে ভয়ে গির্জার ভিতরে চলে গেলেন। পরের দিন পাদ্রীরা জানতে পারলেন আসল ঘটনা, এটি ছিল মার্ডকের তৈরি গাড়ি। তাকে ডেকে পাঠানো হলো। তার হলো শাস্তি। সাথে বাজেয়াপ্ত করা হলো তার গাড়িকে। এর অনেক দিন পর, ম্যাঞ্চেস্টার থেকে লিভারপুল পর্যন্ত পাতা হল রেললাইন।  রেল আবিষ্কার এর আগেই তৈরি হয়েছিল রেললাইন। উদ্দেশ্য ছিল লোহার পাতের উপর দিয়ে কয়লা বোঝাই গাড়ি ঠেলে নিতে পারলে কম পরিশ্রমে অধিক মালামাল পরিবহন করা যাবে। এই কয়লার খনিতে কাজ করতেন এক ইঞ্জিনিয়ার। তার নাম  জর্জ স্টিফেনসন। তিনি একদিন মালিকপক্ষকে জানালেন যদি আর্থিক সাহায্য পাওয়া যায় তাহলে তিনি পূর্বের মার্ডকের গাড়িটিকে  এমন মডেলে তৈরি করতে পারবেন। মালিকপক্ষ রাজি হয়ে স্টিফেনসনকে অনেক টাকা দেন। আর স্টিফেনসন ও গবেষণা শুরু করে দিলেন। তিনি মার্ডকের গাড়িটিকে ও জেমস ওয়াটের বাষ্পীয় ইঞ্জিন কে আরো শক্তিশালী এবং মজবুত করে তৈরি করলেন নতুন ধরনের গাড়ি । তারপর রেললাইনের উপর দিয়ে  চলার মত চাকা লাগলেন যা আজকের দিনের ট্রেনের বগির মত ছিল কিছুটা। তৈরি হল বিশ্বের সর্বপ্রথম রেলগাড়ি। *ট্রায়াল রান:* এরপর তিনি ঘোষণা দিলেন তার রেলগাড়ি চলবে। দিন এল। নতুন ধরনের গাড়ি চলার কথা শুনে তামাশা দেখার জন্য লোক জড় হলো। স্টিফেনসন ইঞ্জিন স্টার্ট দিলেন। হুস হুস শব্দে চলতে লাগল রেলগাড়ি। পথের দুপাশের লোকদের সাবধান করার জন্য  বিপদ সংকেত এর লাল চিহ্ন সহ ঘোড়ায় চড়ে একটি লোক চলল। কিছুক্ষণ পর রেলগাড়ি ঘোড়াকে ওভারটেক  করে আগে গেল। নির্দিষ্ট সময়ের পূর্বেই রেলগাড়ি পৌছে গেল গন্তব্য স্থানে। এমন সাফল্য কিছু লোক মেনে নিতে পারে নাই সহজে। অনেকে রেলগাড়ির এমন হুস হুস শব্দ, গতি ও আকৃতি দেখে ভয় পেয়ে গেল। অনেকে প্রতিবাদ জানালো। এরপর আস্তে আস্তে সকলের মনের ভয় কেটে আজকের এই রেলগাড়ির প্রচলন। Samiul islam shahi (talk) 18:51, 21 May 2022 (UTC)